**APSTIPRINU**

Rēzeknes novada pašvaldības

Viļānu apvienības pārvaldes

vadītājs \_\_\_\_\_\_\_\_\_\_\_\_\_\_\_\_I.Ikaunieks

Viļānos , 2022.gada \_\_\_\_\_\_\_\_\_\_\_\_\_\_

**Rēzeknes novada pašvaldības Viļānu apvienības pārvaldes**

**Viļānu kultūras nama**

**Galvenā saimniecības pārziņa**

**konkursa nolikums**

1. Šis nolikums nosaka kārtību, kādā pretendenti piesakās uz vakanto Rēzeknes novada pašvaldības Viļānu apvienības pārvaldes Viļānu kultūras nama galvenā saimniecības pārziņa amatu (turpmāk-amats), kā arī minētā amata konkursa (turpmāk – konkurss) izsludināšanas un norises kārtību.
2. Rēzeknes novada pašvaldības mājaslapā [www.rezeknesnovads.lv](http://www.rezeknesnovads.lv), NVA mājaslapā un laikrakstā „Rēzeknes Vēstis” publicē sludinājumu par to, ka Rēzeknes novada pašvaldības Viļānu apvienības pārvalde izsludina konkursu uz Rēzeknes novada pašvaldības Viļānu apvienības pārvaldes Viļānu kultūras nama galvenā saimniecības pārziņa amatu, norādot papildu informācijas iegūšanas veidu.
3. Pretendentu pieteikšanās un nepieciešamo dokumentu iesniegšanas termiņš līdz **2022.gada 08.aprīlis**
4. Ar konkursa nolikumu un amata aprakstu var iepazīties Rēzeknes novada pašvaldības mājaslapā [www.rezeknessnovads.lv](http://www.rezeknessnovads.lv), NVA mājas lapā.
5. Kontaktpersona detalizētākas informācijas saņemšanai – Viļānu kultūras nama vadītāja Margarita Cakula, tālrunis – 28662346; vilanu\_kn@inbox.lv .
6. Pretendentiem jāatbilst šādām prasībām (detalizēti pamatpienākumi ir ietverti amata aprakstā):
   1. Vēlama tehniskā izglītība vai amatam atbilstoša darba pieredze, zināšanas un izpratne par iestādes tehniskajiem un saimnieciskajiem jautājumiem. Izšķiroties par pretendenta atbilstību, tas var tikt uzskatīts par priekšrocību;
   2. Valsts valodas zināšanas ;
   3. Prasme rīkoties ar informācijas tehnoloģijām, elektroniskajiem saziņas līdzekļiem un biroja tehniku.
   4. Komunikabilitāte, labas komandas darba iemaņas augsta saskarsmes kultūra, spēja izdarīt objektīvus, pamatotus secinājumus un patstāvīgi pieņemt lēmumus.
7. Pretendenti līdz **2022.gada 08.aprīlim** iesniedz Rēzeknes novada pašvaldības Viļānu apvienības pārvaldē (Kultūras laukums 1A,Viļāni) vai nosūta uz e-pastu [vilanu\_kn@inbox.lv](mailto:vilanuapvieniba@rezeknesnovads.lv) pieteikumu ar norādi „Vakancei uz Viļānu kultūras nama galvenā saimniecības pārziņa amatu”) un šādus dokumentus:
   1. profesionālās darbības aprakstu (CV);
   2. motivācijas vēstuli;
   3. pieteikuma anketu.
8. Pa pastu nosūtīts pieteikums un tam pievienotie dokumenti tiks izskatīti, ja tie tiks saņemti līdz šī nolikuma 7.punktā noteiktajam termiņam.
9. Konkursa komisija, kuru izveido ar Viļānu apvienības pārvaldes vadītāja rīkojumu, izskata pretendentu pieteikumus un iesniegtos dokumentus.
10. Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā arī vada konkursa komisijas sēdes. Komisijas sēdes tiek protokolētas. Protokolu paraksta visi klātesošie konkursa komisijas locekļi.
11. Konkurss tiek organizēts divās kārtās:
    1. konkursa pirmajā kārtā konkursa komisija izvērtē pretendentu pieteikumus un iesniegtos dokumentus un uz konkursa otro kārtu uzaicina pretendentus, kas atbilst nolikuma 6.punktā izvirzītajām prasībām, ko apliecina 7.punktā norādītie iesniegtie dokumenti;
    2. konkursa otrā kārta sastāv no divām daļām: praktiskā uzdevuma un intervijas;
    3. praktiskā uzdevuma laikā tiek pārbaudītas pretendenta zināšanas, prasmes, u.tml.. Praktiskais uzdevums sastāv no jautājumiem, uz kuriem pretendenta sniegtās atbildes līmenis tiek novērtēts ar vienu no trim vērtējumiem : *pilnībā atbildēts(2 punkti)/daļēji atbildēts(1 punkts) /nav atbildēts (0 punkti).*
    4. trīs pretendenti ar augstāko vērtējumu jeb augstāko punktu skaitu praktiskajā uzdevumā, tiek uzaicināti piedalīties darba intervijā.
12. Komisija, atklāti balsojot, ar vienkāršu balsu vairākumu izvēlas vienu pretendentu, kas visvairāk atbilst konkursa nolikumā izvirzītajām prasībām.
13. Atkārtots konkurss tiek izsludināts, ja:
    1. konkursā nav pieteicies neviens pretendents,
    2. saskaņā ar komisijas ierosinājumu, neviens no pretendentiem neatbilst izvirzītajām prasībām.

Vecākā lietvede A.Strode